
„Protejarea şi promovarea zonei Natura 2000” - M4/4A
  
Tipul măsurii: INVESTIȚII
                      X SERVICII
                          SPRIJIN FORFETAR

1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL

Rețeaua europeană de arii protejate Natura 2000 a fost instituită în România începând cu anul 2007, desemnarea oficială a Ariilor de Protecție Specială Avifaunistică și a Siturilor de Importanță Comunitară fiind realizată în baza H.G 1284/2007, respectiv H.G-ul 971/2011.
Pe termen lung, scopul acestui instrument al Uniunii Europene este de a reface, conserva și dezvolta biodiversitatea de specii, plante și habitate deosebit de valoroase protejându-le prin legislație dedicată ce impune anumite restricții ale intervenției factorului uman.
Condiționalitățile legislative nu exclud totuși posibiltățile de desfășurare a anumitor activități din partea omului, dacă acele activități nu aduc atingere valorilor naturale și sunt folosite într-un concept de valorificare sustenabilă. Potențialul acestor zone stă în însăși existența lor, de aceea operațiunile de creștere a vizibilității sau amenajării de puncte de informare pot fi îmbinate în viitor cu sectorul de turism local. Împreună pot genera puncte de interes pentru categorii de turiști interesați tocmai de specificul fiecărei arii în parte.
Din cele 8 localități partenere în GAL Valea Muntelui, 6 dețin teritorii ce fac parte din rețeaua de zone naturale și seminaturale Natura 2000. 
Suprafața totală a acestor situri este de 176,84 de km² ce cuprind 11 zone[footnoteRef:1] și reprezintă 0,12% din suprafața totală a teritoriului GAL. Dintre acestea, în comuna Ghimeș-Făget se află zona denumită Munții Ciucului cu cea mai mare întindere, respectiv 95,53 km², urmată de zona Nemira-Lapoș situată în orașul Dărmănești, cu o suprafață de 46,86 km². Se observă astfel că cele două localități dețin 80% din suprafața totală a zonelor Natura 2000 și peste jumătate din suprafață se află pe teritoriul comunei Ghimeș-Făget. La polul opus se află comuna Dofteana cu aria Măgura – Târgu Ocna ce identifică pe teritoriul său 425,30 mp și aria Nemira-Lapoș cu 10.087,51 mp. [1:  http://natura2000.eea.europa.eu/#siteCode=ROSCI0030 ] 

Nevoile specifice ale zonelor Natura 2000 vor putea fi abordate la nivel macro prin realizarea activităţilor de informare şi conştientizare  în vederea menținerii diversității biologice  și a valorii de  mediu. Din perspectiva managementului durabil, sprijinul se va acorda cu prioritate evidențierii importanței conservării patrimoniului natural de mediu, printr-o informare orientată  asupra rutelor principale de acces  asupra speciilor de plante, animale sau habitate naturale valoroase. Se va facilita astfel conștientizarea folosirii sustenabile a zonelor Natura 2000, într-o relație de generare a beneficiilor mutuale om-natură. Prin conservarea zonelor, acestea vor constitui un punct de atracție pentru turiștii de nișă. Pentru turiștii de nișă ajunși aici, oamenii vor putea oferi servicii și produse locale.

Obiectiv de dezvoltare rurală 2:
Asigurarea gestionării durabile a resurselor naturale și combaterea schimbărilor climatice

Obiectiv specific al măsurii:
	Promovarea patrimoniului din minim un sit Natura 2000 prin elemente de informare  și accesibilizare, în vederea conștientizării valorii de mediu a acestuia. 

Măsura contribuie la prioritățile:
P4 Refacerea, conservarea și consolidarea ecosistemelor care sunt legate de agricultură și silvicultură
(P1) Încurajarea transferului de cunoștințe și a inovării în agricultură, în silvicultură și în zonele rurale.


Măsura corespunde obiectivelor Art.  14 alin. 1-5 din Reg (UE) nr. 1305/2013.

Măsura contribuie la Domeniul de intervenție:
4A refacerea, conservarea și dezvoltarea biodiversității, inclusiv în zonele Natura 2000 și în zonele care se confruntă cu constrângeri naturale sau cu alte constrângeri specifice, a activităților agricole de mare valoare naturală, precum și a stării peisajelor europene  


Măsura contribuie la obiectivele transversale ale Reg. (UE) nr. 1305/2013: Inovare și Mediu 

Complementaritatea cu alte măsuri din SDL: -
Sinergia cu alte măsuri din SDL:  M5/4A

2. Valoarea adăugată a măsurii 

     Existența ariilor protejate Natura 2000 reprezintă un atu pentru întreaga zonă. Din păcate importanța acestor situri este foarte puțin cunoscută, în principal datorită lipsei de informare asupra accesului către ele și a evidențierii elementelor valoroase ce alcătuiesc biodiversitatea în ansamblu.
	Operațiunile eligibile în cadrul acestui sprijin, vor realiza activități ce nu există în niciuna dintre arii și poate fi privită ca un prim pas în abordarea unei inițiative inovative de conștientizare a valorii patrimoniului de mediu.
	Măsura va genera vizibilitate ariei, oferind totodată un grad mărit de atractivitate și accesibilitate, dar și premisa identificării unor alte surse naționale de finanțare care să ajute în viitor la creșterea valorii de utilitate publică. 



3. Trimiteri la alte acte legislative

· Directiva Habitate 92/ 43/ CEE 
· Directiva Păsări 2009/ 147/ CE
· Ordinul Ministrului Mediului şi Pădurilor nr. 2387/2011 pentru modificarea Ordinului ministrului mediului şi dezvoltării durabile nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România
· Ordinul ministrului mediului şi dezvoltării durabile nr. 1.964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România
· H.G. nr. 971 din 2011 pentru modificarea și completarea H.G. nr. 1284/2007 privind declararea ariilor de protecție specială avifaunistică ca parte integrantă a rețelei ecologice europene Natura 2000 în România

4. Beneficiari direcți/indirecți (grup țintă) 
           
          Beneficiari direcți: 
· 
· Furnizorii de servicii de formare sau de alte servicii de transfer de cunostinte si de actiuni de informare


Beneficiari indirecți:

- Persoane care lucrează/sunt angajate în sectoarele agricol/alimentar/silvic; 
- Gestionari de terenuri; din zona Natura 2000 
- alţi actori economici care sunt IMM-uri ce îşi desfasoară activitatea în zonele Natura 2000
- Beneficiarii proiectelor de dezvoltare rurală (fermieri, aplicanți pe proiecte non-agricole, inclusiv salariații acestora).

5. Tip de sprijin

· Rambursarea costurilor eligibile suportate și plătite efectiv; 
· pentru servicii – nu se acordă avans.  

6. Tipuri de acțiuni eligibile și neeligibile 

Acțiuni eligibile:
· Campanii/seminarii/acţiuni de mediatizare, diseminare, informare si constientizare a localnicilor  și a vizitatorilor despre biodiversitatea din siturile Natura 2000 de pe teritoriul GAL, inclusive material de promovare/semnalizare sau repere;
· acţiuni de formare/informare privind posibilităţile de promovare a Zonelor Natura 2000;
· acţiuni de formare/informare privind importarea protejării şi conservării siturilor din Zonele Natura 2000;
· 
Cheltuielile eligibile sunt: 
· Onorariile prestatorului (inclusiv salarii, cazare, masă și transport); 
· Cheltuieli pentru derularea acțiunilor, după cum urmează: 
· cazare, diurnă și transport participanți, după caz; 
· materiale didactice și consumabile;  
· închirierea de echipamente necesare; 
· închirierea de spaţii pentru susținerea acțiunilor de formare. 
· Cheltuieli cu materiale audio-video de informare, spoturi radio-tv, s.a.
· Alte cheltuieli strict legate de implementarea acţiunilor de informare

Acțiuni neeligibile:
· cheltuieli cu investițiile ce fac obiectul dublei finanțări care vizează aceleași costuri eligibile;
· cheltuieli în conformitate cu art. 69, alin (3) din R (UE) nr. 1303/2013 și anume:
· dobânzi debitoare;
· taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul sau a prevederilor specifice pentru instrumente financiare;
· Investiții asociate obiectivelor  Art. 21, 28, 30, 31 din Reg. (EU) 1305/2013.
Acestea au fost stabilite cu respectarea prevederilor din HG nr. 226/2015, Regulamentele (UE) nr. 1305/2013, nr. 1303/2013, PNDR – cap. 8.1 şi fişa tehnică a Sm 19.2  conform prevederilor din Ghidul Solicitantului, aprobat prin OMADR nr. 295/2016.


7. Condiții de eligibilitate 
· Solicitantul se încadrează în categoria beneficiarilor eligibili
· Solicitantul are prevăzut în obiectul de activitate, activităţi specifice domeniului
· solicitantul demonstrează prin activitățile propuse și cerințele formulate pentru resursele umane alocate acestora, oportunitatea și necesitatea proiectului
· Solicitantul dispune de personal calificat, propriu sau cooptat în domeniu
· Materialele prezentate fac referire la siturile Natura 2000 de pe teritoriul GAL.

8. Criterii de selecție 

· Implicarea zonelor ce acoperă minim două localități. 
· Proiecte care propun un grup ţintă cât mai numeros
· Număr de proiecte de acelaşi tip implementate de solicitantul de finanţare

Punctele 6,7,8 vor fi detaliate în documentele de implementare fără a aduce atingere Art. 49 din Reg. (EU) 1305/2013 și Art. 60 din 1306/2013.

9. Sume aplicabile și rata sprijinului

Măsura face obiectul Art. 67 (1) a din Reg. (EU) 1303/2013 și își găsește încadrarea la Art. 17(4) din Anexa II la Reg. (EU) 1305/2013.
          Valoarea maximă a sprijinului este de  7.304,85 euro
          
  Rata sprijinului este de*: 100% din valoarea eligibilă a proiectului

    
10. Indicatori de monitorizare 
Număr minim persoane formate/informate: 50
Suprafață totală forestieră (ha) – 118 ha (1,18 km²)
Cheltuieli publice totale – 5.707 €
Aceștia vor fi monitorizați și evaluați în conformitate cu prevederile Art.34 din Reg. (UE) nr. 1303/2013, prin Planul de Evaluare ce va fi elaborat în perioada de implementare.

Documentele de accesare vor cuprinde in mod obligatoriu termenul maxim de finalizare a proiectelor (inclusiv efectuarea ultimei plăţi) la data de  31.12.2025  (cu respectarea instrucțiunilor de plată - anexă la Contractul de finanțare, privind depunerea ultimei cereri de plată aferentă proiectului).

